বংশী চন্দ্রগুপ্ত

**বংশী চন্দ্রগুপ্ত** (৬ ফেব্রুয়ারি ১৯২৪ – ২৭ জুন ১৯৮১) ছিলেন একজন বিশিষ্ট ভারতীয় শিল্প নির্দেশক এবং প্রোডাকশন ডিজাইনার। সে সময়ে তিনি ভারতীয় সিনেমার সর্বশ্রেষ্ঠ শিল্প নির্দেশক ছিলেন। তিনি ফিল্মফেয়ারের শ্রেষ্ঠ শিল্প নির্দেশকের পুরস্কার পান তিন বার -  ১৯৭১ খ্রিস্টাব্দে মুক্তিপ্রাপ্ত "সীমা" -র জন্য ১৯৭২ খ্রিস্টাব্দে, ১৯৭৫ খ্রিস্টাব্দে,  মুক্তিপ্রাপ্ত "দো ঝুট"-র জন্য ১৯৭৬ খ্রিস্টাব্দে, এবং  ১৯৮১ খ্রিস্টাব্দে মুক্তিপ্রাপ্ত "চক্র" -এর জন্য ১৯৮২ খ্রিস্টাব্দে। এছাড়া ১৯৮৩ খ্রিস্টাব্দে  তিনি মরণোত্তর  ইভনিং স্ট্যান্ডার্ড ব্রিটিশ ফিল্ম অ্যাওয়ার্ড পান শ্রেষ্ঠ কারিগরি ও শৈল্পিক দক্ষতা অর্জনের জন্য।

তিনি জন্ম গ্ৰহণ করেন ১৯২৪ খ্রিস্টাব্দে ব্রিটিশ ভারতে পাঞ্জাবের অন্তর্গত বর্তমানে পাকিস্তানের অন্তর্গত  শিয়ালকোটে। পরিবারের সাথে ছোটবেলায় চলে আসেন কাশ্মীরে। কিন্তু ছবি আঁকার স্বপ্ন নিয়ে সুভো ঠাকুরের পরামর্শে চলে আসেন কলকাতায়। চন্দ্রগুপ্ত শিল্প নির্দেশক/প্রোডাকশন ডিজাইনার হিসাবে সবচেয়ে পরিচিতি পান সত্যজিৎ রায়ের সঙ্গে কাজ করার সুবাদে। এছাড়াও তিনি  কাজ করেন বিখ্যাত ফরাসি চলচ্চিত্র পরিচালক জঁ রনোয়ার,  মৃণাল সেন, শ্যাম বেনেগাল,বাসু চ্যাটার্জী, জেমস আইভরি এবং অপর্ণা সেনের সঙ্গে।

## জন্ম ও প্রারম্ভিক জীবন
বংশী চন্দ্রগুপ্তের জন্ম  ১৯২৪ খ্রিস্টাব্দে অবিভক্ত  ব্রিটিশ ভারতে পাঞ্জাবের অন্তর্গত বর্তমানে পাকিস্তানের অন্তর্গত  শিয়ালকোটে। পরিবারের সাথে ছোটবেলায় চলে আসেন কাশ্মীরে। কিন্তু ছবি আঁকার স্বপ্ন নিয়ে সুভো ঠাকুরের পরামর্শে চলে আসেন কলকাতায়। বহু বছর কলকাতায় কাজের দৌলতে  কিন্তু তাঁর শিল্পীসত্তা সার্থকতা পায় -  ক্যানভাসের বদলে সিনেমার সেটে। 

## কর্মজীবন
১৯৫১ খ্রিস্টাব্দে বংশী চন্দ্রগুপ্ত প্রথম ফরাসি পরিচালক জঁ রনোয়ারের ১৯৫১ খ্রিস্টাব্দে মুক্তিপ্রাপ্ত বাণিজ্যিক ছবি "দ্য রিভার"-এ কাজের সুযোগ পান। এখানে তিনি প্রোডাকশন ডিজাইনার  ইউজিন লরির অধীনে কাজ করে ফিল্ম ডিজাইনের কাজ শিখে নেন  এখানে শুটিংয়ের সময় সত্যজিৎ রায়  তাঁর কর্মকুশলতা লক্ষ্য করেন এবং  তাঁকে তাদের গোষ্ঠীতে যোগ দিতে বলেন। সে গোষ্ঠীতে সেসময় সত্যজিৎ রায় ছাড়াও ছিলেন আর পি গুপ্ত,  চিদানন্দ দাশগুপ্ত, হরিসাধন দাশগুপ্ত সহ আরো অনেকে। তাঁরা কলকাতা ফিল্ম সোসাইটি গঠন করেন ১৯৪৭ খ্রিস্টাব্দে।

এরপর সত্যজিৎ রায়  বংশী চন্দ্রগুপ্ত কে পথের পাঁচালীর সেট ডিজাইনারের দায়িত্ব দেন এবং তিনি ১৯৭৭ খ্রিস্টাব্দে মুক্তিপ্রাপ্ত ছায়াছবি শতরঞ্জ কে খিলাড়ী পর্যন্ত  সকল চলচ্চিত্রেই সে দায়িত্ব সুচারু ভাবে পালন করেন। সত্যজিৎ রায়ের  উল্লেখযোগ্য সে  কাজগুলি  হল- পথের পাঁচালী, জলসাঘর এবং চারুলতা।

সত্যজিৎ রাতের চলচ্চিত্র ছাড়াও, বংশী চন্দ্রগুপ্তের উল্লেখযোগ্য কাজ ছিল ১৯৮১ খ্রিস্টাব্দে মুক্তিপ্রাপ্ত অপর্ণা সেনের ৩৬ চৌরঙ্গি লেন, মোজাফফার আলী পরিচালিত হিন্দি উমরাও জান এবং রবীন্দ্র ধর্মরাজের  “চক্র” ছায়াছবিতে।  
*[[৩৬ চৌরঙ্গি লেন]]* চলচ্চিত্রটা তাঁকে উৎসর্গ করা হয়।

## চলচ্চিত্রের তালিকা

### প্রোডাকশন ডিজাইনার

* *[[আকালের সন্ধানে]]* (১৯৮০) মৃণাল সেন পরিচালিত
* *মনজিল* (১৯৭৯) বাসু চ্যাটার্জি পরিচালিত
* *Mahatma and the Mad Boy* (১৯৭৪) ইসমাইল মার্চেন্ট পরিচালিত
* *২৭ ডাউন* (১৯৭৪)
* *[[প্রতিদ্বন্দ্বী|প্রতিদ্বন্দী]]* (১৯৭২) সত্যজিৎ রায় পরিচালিত
* *[[সীমাবদ্ধ]]* (১৯৭১) সত্যজিৎ রায় পরিচালিত
* *[[অরণ্যের দিনরাত্রি (চলচ্চিত্র)|অরণ্যের দিন রাত্রি]]* (১৯৭০) সত্যজিৎ রায় পরিচালিত
* *দ্য গুরু* (১৯৬৯) জেমস আইভরি পরিচালিত
* *[[গুপী গাইন বাঘা বাইন|গুপি গাইন বাঘা বাইন]]* (১৯৬৮) সত্যজিৎ রায় পরিচালিত
* সত্যজিৎ রায় পরিচালিত *[[চিড়িয়াখানা (চলচ্চিত্র)|চিড়িয়াখানা (১৯৬৭)]]*
* *[[নায়ক (চলচ্চিত্র)|নায়ক]]* (১৯৬৬) সত্যজিৎ রায় পরিচালিত
* *আকাশ কুসুম* (১৯৬৫) মৃণাল সেন পরিচালিত
* *[[কাপুরুষ]]* (১৯৬৫) সত্যজিৎ রায় পরিচালিত
* *[[মহাপুরুষ (চলচ্চিত্র)|মহাপুরুষ]]* (১০৬৫) সত্যজিৎ রায় পরিচালিত
* *[[চারুলতা]]* (১৯৬৪) সত্যজিৎ রায় পরিচালিত
* *[[মহানগর (চলচ্চিত্র)|মহানগর]]* (১৯৬৩) সত্যজিৎ রায় পরিচালিত
* *[[অভিযান (চলচ্চিত্র)|অভিযান]]* (১৯৬২) সত্যজিৎ রায় পরিচালিত
* *[[কাঞ্চনজঙ্ঘা (চলচ্চিত্র)|কাঞ্চনজঙ্ঘা]]* (১৯৬২) সত্যজিৎ রায় পরিচালিত
* *[[রবীন্দ্রনাথ ঠাকুর (তথ্যচিত্র)|রবীন্দ্রনাথ ঠাকুর]]* (১৯৬১) সত্যজিৎ রায় পরিচালিত
* সত্যজিৎ রায় পরিচালিত *[[তিন কন্যা|কিশোর কন্যা (১৯৬১)]]*
* *[[বাইশে শ্রাবণ]]' (১৯৬০) মৃণাল সেন পরিচালিত*
* *[[দেবী (১৯৬০-এর চলচ্চিত্র)|দেবী]]* (১৯৬০) সত্যজিৎ রায় পরিচালিত
* *[[অপুর সংসার]]* (১৯৫৯) সত্যজিৎ রায় পরিচালিত
* *[[জলসাঘর (চলচ্চিত্র)|জলসাঘর]]* (১৯৫৮) সত্যজিৎ রায় পরিচালিত
* *মায়া বাজার* (১৯৫৮)
* *[[পরশপাথর (চলচ্চিত্র)|পরশ পাথর]]* (১৯৫৮) সত্যজিৎ রায় পরিচালিত
* *[[অপরাজিত (চলচ্চিত্র)|অপরাজিতো]]* (১৯৫৬) সত্যজিৎ রায় পরিচালিত
* *[[পথের পাঁচালী (চলচ্চিত্র)|পথের পাঁচালী]]* (১৯৫৫) সত্যজিৎ রায় পরিচালিত

### শিল্প পরিচালক

* *তরঙ্গ* (১৯৮৪) কুমার সাহানি পরিচালিত
* *[[৩৬ চৌরঙ্গি লেন]]* (১৯৮১) অপর্ণা সেন পরিচালিত
* *চক্র* (১৯৮১) রবীন্দ্র ধর্মরাজ পরিচালিত
* *[[কলিযুগ (১৯৮১-এর চলচ্চিত্র)|কালযুগ]]* (১৯৮১) শ্যাম বেনেগাল পরিচালিত
* *[[উমরাও জান (১৯৮১-এর চলচ্চিত্র)|উমরাও জান]]* (১৯৮১) মুজাফফর আলী পরিচালিত
* *তুমহারি কাসাম* (১৯৭৮)
* *মুক্তি* (১৯৭৭)
* *[[শতরঞ্জ কে খিলাড়ি (চলচ্চিত্র)|শতরঞ্জ কে খিলারি]]* (১৯৭৭)
* *ত্রিমূর্তি* (১৯৭৪)
* *আজ কি তাজা খবর* (১৯৭৩)
* *জঙ্গল মে মঙ্গল* (১৯৭২)
* *পিয়া কা ঘর* (১৯৭২) বাসু চ্যাটার্জি পরিচালিত
* *পরয়া ধন* (১৯৭১)
* *[[বালিকা বধূ (১৯৬৭-এর চলচ্চিত্র)|বালিকা বধু]]* (১৯৬৭)
* সত্যজিৎ রায় পরিচালিত *[[চিড়িয়াখানা (চলচ্চিত্র)|চিড়িয়াখানা (১৯৬৭)]]*
* *[[পথের পাঁচালী (চলচ্চিত্র)|পথের পাঁচালী]]* (১৯৫৫) সত্যজিৎ রায় পরিচালিত
* *[[ল্য ফ্লোভ|দ্য রিভার]]* ১৯৫১) জঁ রনোয়ার পরিচালিত

### সেটের অন্দরসাজ

* *[[বালিকা বধূ (১৯৬৭-এর চলচ্চিত্র)|বালিকা বধু]]* (১৯৬৭)
* *[[চিড়িয়াখানা (চলচ্চিত্র)|চিরিয়াখানা]]* (১৯৬৭)

### বিবিধ কলাকুশলী

জর্জি এবং বনির ছবি নিয়ে হুল্লাবালু (১৯৭৮)

## তথ্যসূত্র

 

## বহিঃসংযোগ

*   
* আপারস্টলে বংশী চন্দ্রগুপ্ত

বিষয়শ্রেণী:২০শ শতাব্দীর ভারতীয় শিল্প নির্দেশক
বিষয়শ্রেণী:১৯৮১-এ মৃত্যু
বিষয়শ্রেণী:১৯২৪-এ জন্ম
বিষয়শ্রেণী:২০শ শতাব্দীর ভারতীয় নকশাকার